CELEX: 32018R0720
Language: da
Date: 2018-05-16 00:00:00
Title: Kommissionens gennemførelsesforordning (EU) 2018/720 af 16. maj 2018 om åbning og forvaltning af et EU-toldkontingent for fjerkræ med oprindelse i Island

17.5.2018   
            
            
               DA
            
            
               Den Europæiske Unions Tidende
            
            
               L 122/2
            
         KOMMISSIONENS GENNEMFØRELSESFORORDNING (EU) 2018/720
   af 16. maj 2018
   om åbning og forvaltning af et EU-toldkontingent for fjerkræ med oprindelse i Island
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 58, stk. 1, og
   ud fra følgende betragtninger:
   
               (1)
            
            
               En aftale i form af brevveksling mellem Den Europæiske Union og Island om yderligere handelspræferencer for landbrugsprodukter (»aftalen«) blev vedtaget på grundlag af artikel 19 i aftalen om Det Europæiske Økonomiske Samarbejdsområde (2). Aftalen blev godkendt på Unionens vegne ved Rådets afgørelse (EU) 2017/1913 (3).
            
         
               (2)
            
            
               Bilag V til aftalen indeholder bestemmelser om åbning af et årligt toldfrit kontingent for import til Unionen af fjerkræ med oprindelse i Island.
            
         
               (3)
            
            
               I henhold til afgørelse (EU) 2017/1913 skal aftalen træde i kraft den første dag i den syvende måned efter den dato, på hvilken parterne har givet hinanden meddelelse om afslutningen af deres respektive nødvendige interne procedurer. Den sidste af disse meddelelser blev givet den 19. oktober 2017. Aftalen skal derfor træde i kraft den 1. maj 2018. De foranstaltninger, der er fastsat i denne forordning, bør finde anvendelse fra datoen for aftalens ikrafttrædelse.
            
         
               (4)
            
            
               Ifølge aftalen er toldkontingentet årlige, og importen bør derfor forvaltes på grundlag af kalenderåret. Da aftalen finder anvendelse fra den 1. maj 2018, bør de årlige mængder for 2018 og de følgende år dog fastsættes i overensstemmelse med bilag V til aftalen.
            
         
               (5)
            
            
               Toldkontingentet bør forvaltes af Kommissionen på grundlag af den kronologiske orden for datoerne for antagelse af toldangivelser om overgang til fri omsætning i overensstemmelse med reglerne for forvaltning af toldkontingenter i Kommissionens gennemførelsesforordning (EU) 2015/2447 (4).
            
         
               (6)
            
            
               Bestemmelserne i protokol nr. 3 til overenskomsten mellem Det Europæiske Økonomiske Fællesskab og Republikken Island, som ændret ved afgørelse nr. 2/2005 (5) truffet af Den Blandede Komité EF-Island finder i henhold til aftalen anvendelse på produkter, der er omfattet af toldkontingentet.
            
         
               (7)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   Der åbnes et EU-toldkontingent for fjerkræ med oprindelse i Island, som anført i bilaget.
   Artikel 2
   Det toldkontingent, der er fastsat i bilaget, forvaltes i overensstemmelse med artikel 49-54 i gennemførelsesforordning (EU) 2015/2447.
   Artikel 3
   For at kunne udnytte det toldkontingent, der er fastsat i nærværende forordning, skal de varer, der er anført i bilaget, med de fornødne ændringer overholde de oprindelsesregler og andre bestemmelser, der er fastsat i protokol nr. 3 til overenskomsten mellem Det Europæiske Økonomiske Fællesskab og Island, som ændret ved afgørelse nr. 2/2005 truffet af Den Blandede Komité EF-Island.
   Artikel 4
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. maj 2018.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. maj 2018.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 269 af 10.10.2013, s. 1.
   
      (2)  EUT L 274 af 24.10.2017, s. 58.
   
      (3)  Rådets afgørelse (EU) 2017/1913 af 9. oktober 2017 om indgåelse af aftalen i form af brevveksling mellem Den Europæiske Union og Island om yderligere handelspræferencer for landbrugsprodukter (EUT L 274 af 24.10.2017, s. 57).
   
      (4)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 58).
   
      (5)  Afgørelse nr. 2/2005 truffet af Den Blandede Komité EF-Island den 22. december 2005 om ændring af protokol nr. 3 til overenskomsten om definition af begrebet »produkter med oprindelsesstatus« og om metoderne for administrativt samarbejde (EUT L 131 af 18.5.2006, s. 1).
   
      BILAG
      Uanset tariferingsbestemmelserne vedrørende den kombinerede nomenklatur anses ordlyden af varebeskrivelserne kun for vejledende, idet præferenceordningens anvendelsesområde inden for rammerne af dette bilag bestemmes på grundlag af HS-positionen i tabellens anden kolonne.
      
                  Løbenummer
               
               
                  HS-position
               
               
                  Beskrivelse af produktet
               
               
                  Årlig kontingentmængde
                  (ton nettovægt)
               
               
                  Toldsats
                  (%)
               
            
                  09.0830
               
               
                  0207 
               
               
                  Fjerkræ
               
               
                  Fra 1.5.2018 til 31.12.2018:
                  100
                  For hvert kalenderår fra 1.1.2019:
                  300
               
               
                  0